খোন্দকার সিরাজুল হক

খোন্দকার সিরাজুল হক (জন্ম: ১৯৪১, মৃত্যু ঃ ২০১৬) আধুনিক বাংলা সাহিত্যের একজন প্রখ্যাত গবেষক। বিশ শতকের প্রথমার্ধে আলোড়ন সৃষ্টিকারী ঢাকার মুসলিম সাহিত্য সমাজ নিয়ে গবেষণা করে তিনি বিশেষ খ্যাতি অর্জন করেছিলেন। গবেষণাক্ষেত্রে বিশেষ অবদানের জন্য পেয়েছেন সাদত আলী আখন্দ ও বাংলা একাডেমি পুরস্কার। ২০১৬ সালে তিনি মৃত্যুবরণ করেন।

 জন্ম ও পারিবারিক পরিচিতি 
১৯৪১ সালে রাজশাহী শহরে জন্মগ্রহণ করেন খোন্দকার সিরাজুল হক। 

 শিক্ষা জীবন 
রাজশাহী বিশ্ববিদ্যালয় থেকে বাংলা ভাষা ও সাহিত্যে স্নাতক। ১৯৬৪ সালে একই বিশ্ববিদ্যালয় থেকে স্নাতকোত্তর উত্তীর্ণ হন। ১৯৮২ সালে ঢাকা বিশ্ববিদ্যালয় থেকে পিএইচডি ডিগ্রি লাভ করেন। 

 কর্মজীবন 
১৯৬৬ সাল থেকে ২০০৬ সাল পর্যন্ত রাজশাহী বিশ্ববিদ্যালয়ের বাংলা বিভাগে অধ্যাপনা করেন।  

 প্রকাশিত গ্রন্থ 
খোন্দকার সিরাজুল হকের সবচেয়ে বিখ্যাত গ্রন্থটির নাম-- মুসলিম সাহিত্য সমাজ ঃ সমাজচিন্তা ও সাহিত্যকর্ম। বাংলা একাডেমি থেকে ১৯৮৪ আলে এই গ্রন্থ প্রথম প্রকাশিত হওয়ার সাথে সাথে সুধীমহলের দৃষ্টি আকর্ষণ করে। 

এছাড়া 

১। 'মোহাম্মদ এয়াকুব আলী চৌধুরী (১৯৭০)

২। কাজী আবদুল ওদুদ (১৯৮৭)

সম্পাদিত গ্রন্থ ঃ কাজী আবদুল ওদুদ রচনাবলি (৪-৬ষ্ঠ খণ্ড) ; নীলদর্পণ (১৯৭৫) 

 পুরস্কার 
গবেষণা কর্মে বিশেষ অবদানের জন্য তিনি ২০১১ সালে সাদত আলী আখন্দ পুরস্কার ও ২০১২ সালে বাংলা একাডেমী পুরস্কার লাভ করেন।

 তথ্যসূত্র 

 বহিঃসংযোগ 

বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী